《由临川北道抵馀干山行五首 其三》
清代·方朝

炎晖焦林木，客子朝雨汗。侧见垂萝静，四岭云气断。

幽崖响淙潺，竹泉远分灌。行行度谷口，黯淡惊雷电。

马头风云兴，涧底蛟龙见。苍黄顾僮仆，中道已失散。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。